SA owerhede wil Gugu Zulu se liggaam terugbring huis toe | Maroela Media
Verkoop van renosterhoring gefnuik
OB-kantoor slaan vure dood ná verslag
Geen DNS-monsters nog vanjaar verwerk
Senekal-beskuldigde vir sielkundige waarneming verwys
SA owerhede wil Gugu Zulu se liggaam terugbring huis toe
Gugu Zulu (Foto: VW SA)
Die Nelson Mandela-stigting, die Suid-Afrikaanse regering en hul eweknieë in Tanzanië werk nou saam om die renjaer Gugu Zulu se liggaam huis toe te bring.
Maroela Media het vroeër berig die 38-jarige Zulu is Maandagoggend op berg Kilimandjaro in Tanzanië dood. Die stigting het gesê hy het asemhalingsprobleme ondervind.
"Al die klimmers is veilig terug van die piek en is in kennis gestel van sy afsterwe. Hulle is platgeslaan deur die nuus. Hulle is op pad terug van die berg af en sal Woensdag na Suid-Afrika terugkeer. Ons kan nie in hierdie stadium bevestig of Letshego [Zulu se vrou] op dieselfde vlug sal wees nie," het die stigting bygevoeg.
Volgens die stigting wag hulle vir dokumentasie van owerhede in Tanzanië en die Suid-Afrikaanse departement van binnelandse sake voor reisreëlings getref kan word vir Gugu.
Die egpaar was deel van die Trek4Mandela-groep wat Kilimandjaro wou uitklim vir 'n liefdadigheidsekspedisie om skoolmeisies te bevoordeel. Die doel van die uitdaging is om geld in te samel om 350 000 meisies vanjaar op skool te hou.
Die span sal na verwagting Woensdagaand op OR Tambo Internasionale Lughawe land. Die ekspedisie is gelei deur die ervare bergklimmer, Sibusiso Vilane.
Gugu was 'n veteraanrenjaer en televisie-aanbieder wat bekend gestaan het as "the fastest brother in Africa".
Hy word oorleef deur Letshego en hul een jaar oue dogtertjie.
Gugu Zulu en sy vrou, Letshego (Foto: Gugu Zulu, Facebook)
Gugu Zulu Kilimandjaro
RIV Gugu, jy was 'n baanbreker in S.A. Innige simpatie aan Letshego en jul dogtertjie.
Groot verlies en so onnodig in my opinie. (Want 'asemhaling / griep' simptome is eintlik ook 'n aanwyser van hoogtesiekte 'AMS' toestand.)